Hamsund gård

Hamsund gård er et gårdstun som ligger i grenda Hamsund, om lag fem kilometer nordvest for Oppeid, i Hamarøy kommune. På gårdstunet står det et våningshus, som ble oppført av laftet tømmer i første halvdel av 1800-tallet, et ildhus oppført av bindingsverk og en fjøs- og låvebygning oppført i henholdsvis laftet tømmer og av bindingsverk.Riksantikvarens vedtak om fredning: Hamsund gård, Knut Hamsuns barndomshjem...  Besøkt 2. desember 2013.

Gården var forfatteren Knut Hamsuns hjemsted, da han, som tre år gammel, i 1862 kom dit sammen med foreldrene som ble leilendinger på gården, som var eid av Hamsuns onkel. I 1959 ble gården åpnet som museum. I 1995 ble bygningene midlertidig fredet, mens i juni 2007 fattet riksantikvaren vedtak om fredning etter lov om kulturminner. I perioden mellom 2004 og 2007 ble det brukt mer enn 3,2 millioner kroner på restaurering av Hamsund gård.Avisa Nordlands artikkel 12. desember 2007: Penger til gamle hus. Besøkt 2. desember 2013.

Se også
Skogheim gård
Hamsunstugu
Nørholm

Referanser

Eksterne lenker

 Nordlandsmuseet: Knut Hamsuns barndomshjem

Kategori:Norske kunstnerhjem
Kategori:Knut Hamsun
Kategori:Gårder i Nordland
Kategori:Severdigheter i Nordland
Kategori:Museer i Nordland
Kategori:Kulturminner i Hamarøy
Kategori:Byggverk i Hamarøy
Kategori:Fredete byggverk i Nordland
Kategori:Bosetninger i Hamarøy
Kategori:Museer etablert i 1959